**Oznam farského úradu o konaní bohoslužieb**

Po uvoľnení obmedzení Krízového štábu a Vlády Slovenskej republiky zo dňa 01.06.2020, môže byť od stredy 03.06.2020 v našom kostole obmedzený počet prítomných (cca 50 + 10 na chóre).
Stále platí oslobodenie od účasti na svätej omši do odvolania, ktorú je potrebné nahradiť sledovaním bohoslužieb prostredníctvom médií, teda rozhlasu a televízie, či internetu. V prípade záujmu účasti na svätej omši v nedeľu, pondelok, piatok a sobotu, ktoré sa konajú v riadnom čase ako doteraz, môžete kontaktovať p. farára na tel. 055/ 6854 204. Budete mať rezervované miesto v kostole.

Náhodná prítomnosť môže spôsobiť, že už nebude miesto v kostole dostupné. V prípade plného obsadenia kostola môžete zostať vonku, kde je potrebné zachovať 2m odstup od najbližšej osoby.
Je to na vlastnú zodpovednosť. Členovia rodiny môžu byť aj bližšie.
Samozrejmosťou je rúško na tvári, použitie dezinfekcie pri vstupe
do kostola. Prítomní veriaci musia byť bez príznakov akéhokoľvek ochorenia. Vstup do kostola je možný len bočným vchodom.
V kostole zaujmete označené miesto.

**V nedeľu bude svätá omša o 9.00 hod. pre veriacich do 65 rokov, o 10.30 hod. bude svätá omša pre seniorov nad 65 rokov.**

Kostol sa otvára len 10 minút pred začiatkom svätej omše.
Počas bohoslužieb bude kostol zatvorený. Je predpoklad, že o dva týždne sa zrejme zrušia všetky obmedzenia. Vrátime sa k riadnemu spôsobu slávenia bohoslužieb.

Ďakujeme za pochopenie a doterajšiu podporu v modlitbách.

 Mgr. Stanislav ŠTEFAN

 správca farnosti